Φύλλο εργασίας για την ενότητα Ο Εθνικός Διχασμός
1. Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:
1.Η συνασπισμένη αντιπολίτευση, ως νέα κυβέρνηση, τον Νοέμβριο του 1920 έκανε δημοψήφισμα για την επιστροφή του βασιλιά:
α. Αλέξανδρου
β. Κωνσταντίνου
γ. Γεωργίου Α΄
δ. Γεωργίου Β΄

2.Να δώσετε το περιεχόμενο των ακόλουθων ιστορικών όρων: Συνθήκη Σεβρών

3.Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το αρχαιότερο και καταλήγοντας στο πιο πρόσφατο: 
α. Ίδρυση της Γενικής Συνομοσπονδίας Εργατών Ελλάδος
β. Καθιέρωση της μονιμότητας των δημοσίων υπαλλήλων
γ. Διπλή παραίτηση της κυβέρνησης του Ελ. Βενιζέλου
δ. Κατασκευή τεχνητής λίμνης και φράγματος Μαραθώνα
ε. Διχοτόμηση του χαρτονομίσματος

α. Συνθήκη συνεργασίας και φιλίας Μπολσεβίκων και Κεμάλ
β. Εθνικός Διχασμός
γ. Κίνημα στο Γουδή
δ. Ίδρυση Σ.Ε.Κ.Ε. (Σοσιαλιστικού Εργατικού Κόμματος Ελλάδος)
ε. Επανάσταση στο Θέρισο

α. Εμφάνιση της Ομάδας των Ιαπώνων
β. Κήρυξη της Ελλάδος σε πτώχευση
γ. Έναρξη εργασιών της εταιρείας Σερπιέρι-Ρου στο Λαύριο.
δ. Β΄ Εθνοσυνέλευση στο Άστρος
ε. Εθνικός Διχασμός

α. Εθνικός Διχασμός.
β. Εξέγερση στο Γουδί.
γ. Ίδρυση της Τράπεζας της Ελλάδος
δ. Απομάκρυνση του Όθωνα από την Ελλάδα.
ε. Συνθήκη των Σεβρών.



3ο ΘΕΜΑ
Συνδυάζοντας τις ιστορικές σας γνώσεις με τις απαραίτητες πληροφορίες από το κείμενο που σας δίνεται, να παρουσιάσετε:  
α. τις θέσεις του πρωθυπουργού Βενιζέλου και του βασιλέως Κωνσταντίνου σχετικά με τη σκοπιμότητα ή μη της συμμετοχής της Ελλάδας στον Α΄ Παγκόσμιο πόλεμο
(μονάδες 13) 
β. τον τρόπο με τον οποίο η θέση του Κωνσταντίνου υπέσκαπτε τα θεμέλια του πολιτικού συστήματος. 										   (μονάδες 12)
Μονάδες 25
ΚΕΙΜΕΝΟ  
[bookmark: _Hlk123932156][bookmark: _Hlk123932172]Είχε κάνει (ο Κωνσταντίνος) τις στρατιωτικές του σπουδές στη Γερμανία […]είχε νυμφευθεί την αδερφή του Κάιζερ, τη Σοφία, και ήταν, φυσικά, φανατικός θαυμαστής της πρωσσικής πειθαρχίας και ισχύος. Ο Κωνσταντίνος τασσόταν επισήμως υπέρ της ουδετερότητας· η οποία με τα γεωπολιτικά δεδομένα των Βαλκανίων, θα ήταν ουσιαστικώς μία ευμενής ουδετερότητα υπέρ της Γερμανίας. Ενδομύχως, επιθυμούσε βεβαίως συμμαχία με τις λεγόμενες «Κεντρικές Δυνάμεις». […] Ο Ελευθέριος Βενιζέλος, από την πλευρά του, υποστήριζε την έξοδο στον πόλεμο με τις δυνάμεις της Αντάντ. Έβλεπε άλλωστε το οξύμωρο μιας συμμαχίας με την Οθωμανική Αυτοκρατορία· και θεωρούσε ότι τα ελληνικά συμφέροντα ήταν παράλληλα και συμπληρωματικά των βρετανικών. […] Τον Ιανουάριο του 1915 ο βρετανός πρέσβης στην Αθήνα υπέβαλε στην κυβέρνηση μία δελεαστική πρόταση. Αν η Ελλάδα έμπαινε στον πόλεμο στο πλευρό της Αντάντ, η Μεγάλη Βρετανία θα εγγυόταν παραχώρηση εδαφών κατά μήκος της μικρασιατικής ακτής. […]Ο Βενιζέλος πρότεινε ελληνική συμμετοχή στις επιχειρήσεις. Προσέκρουσε πάλι σε άρνηση, παραιτήθηκε, και ο βασιλιάς ανέθεσε στον Δημήτριο Γούναρη να σχηματίσει κυβέρνηση μειοψηφίας. Τον Μάιο του 1915, η Ιταλία προσεχώρησε στις δυνάμεις της Αντάντ. Η δεδηλωμένη και επικίνδυνη για την Ελλάδα διάθεσή της να συμμετάσχει στη διανομή των εδαφών της Οθωμανικής Αυτοκρατορίας καθώς και οι βλέψεις της στη Μεσόγειο έδειχναν πόσο ριψοκίνδυνο ήταν το παιχνίδι του βασιλιά.

Δερτιλής, Γ., Επτά πόλεμοι, τέσσερις εμφύλιοι, επτά πτωχεύσεις, 1821-2016. Gutenberg, Αθήνα 2020, σ. 77-80, 82.


3o ΘΕΜΑ    
Συνδυάζοντας τις ιστορικές σας γνώσεις με στοιχεία που αντλείτε από το ακόλουθο παράθεμα να εξηγήσετε:
α. τους λόγους για τους οποίους ο Ελ. Βενιζέλος προκήρυξε τις εκλογές του Νοεμβρίου  του 1920 και τον τρόπο που το εκλογικό αποτέλεσμα επηρέασε την ελληνική πολιτική σκηνή 
										          (μονάδες 12)
β. τον τρόπο με τον οποίο η επάνοδος του βασιλιά Κωνσταντίνου επηρέασε τις σχέσεις της Ελλάδας με τις συμμαχικές δυνάμεις και τις συνέπειες στον οικονομικό τομέα 
          (μονάδες 13)
Μονάδες 25
ΚΕΙΜΕΝΟ
Οι αντιβενιζελικοί επέμειναν ζητώντας εκλογές. Ο Βενιζέλος τις προκήρυξε [Νοέμβριος 1920] – και ηττήθηκε. Εκείνες τις κρίσιμες μέρες πέθανε και ο νεαρός βασιλιάς Αλέξανδρος. Η νέα κυβέρνηση, υπό τον Δημήτριο Γούναρη, διέπραξε το μνημειώδες σφάλμα να οργανώσει δημοψήφισμα και να επαναφέρει στον θρόνο τον Κωνσταντίνο. Οι κυβερνήσεις και η κοινή γνώμη στη Γαλλία και στην Αγγλία απεχθάνονταν τον φιλογερμανό βασιλιά, τον οποίο θεωρούσαν περίπου συνυπεύθυνο με τον Κάιζερ για την παράταση του Μεγάλου Πολέμου και τα εκατομμύρια των νεκρών. Όλα αυτά, μολονότι πασίγνωστα, η βασιλική παράταξη τα αγνόησε. Δεν σκέφτηκε ότι οι δύο Δυνάμεις είχαν πλέον μετατρέψει σε προτεκτοράτα[footnoteRef:2] τους τις οθωμανικές επαρχίες στην Ανατολή και ότι το πρώτιστο μέλημά τους ήταν τώρα τα πετρέλαια της Μοσούλης. Παρέβλεψε ότι δεν διέθετε τη διεθνή πείρα και τις διπλωματικές ικανότητες του Βενιζέλου. Έδωσε έτσι στους πρώην συμμάχους της χώρας την αφορμή για να μεταβάλουν την πολιτική τους. Πράγματι, οι δύο αυτοκρατορικές κυβερνήσεις θεώρησαν τη μεταβολή στην Αθήνα προκλητική ενέργεια· την είδαν όμως και ως ευκαιρία να στηρίξουν την Τουρκία – η μεν Γαλλία αναφανδόν[footnoteRef:3], η δε Αγγλία εγκαταλείποντας την ευμενή ουδετερότητα που έως τότε τηρούσε υπέρ της Ελλάδας.     [2:  Προτεκτοράτο: στο διεθνές δίκαιο, παλαιότερο καθεστώς εξάρτησης ενός μικρού και ανίσχυρου κράτους από ένα άλλο μεγάλο και ισχυρό, κυρίως σε ό,τι αφορούσε την εξωτερική πολιτική και την εθνική άμυνα. Κράτος που βρισκόταν υπό καθεστώς εξάρτησης. (Πηγή ορισμού: greek-language.gr)]  [3:  Εντελώς φανερά ή χωρίς επιφυλάξεις.  ] 


Δερτιλής, Γ.Β., Επτά πόλεμοι, Τέσσερις εμφύλιοι, Επτά πτωχεύσεις. 1821-2016, Πόλις, Αθήνα 2016, σ. 82-83. 

